ຖະໜົນຍ່າງໂຮ່ເກືອມ
ວັນທີ 18/2, ທ່ານ ຫງວຽນດຶກຈູງ, ປະທານຄະນະກຳມະການປະຊາຊົນນະຄອນ ຮ່າໂນ້ຍ ໄດ້ພົບປະກັບບັນດານັກສີລະປິນໃນສະມາຄົມວັນນະຄະດີສີລະປະ ຮ່າໂນ້ຍ. ທ່ານປະທານ ຫງວຽນດຶກຈູງ, ໃຫ້ຮູ້ວ່າ: ເພື່ອເສີມຂະຫຍາຍຄຸນຄ່າວັດທະນະທຳຢູ່ອ້ອມແອ້ມໜອງ ຮ່ວານກຽມ, ຮ່າໂນ້ຍ ຈະມີແຜນການປະດັບປະດາລະບົບໄຟຟ້າເຍືອງທາງ, ຂຸດໜອງ ຮ່ວານກຽມ, ບຳບັດນ້ຳໃນໜອງ, ບູລະນະສ້ອມແປງຂ້າງຖະໜົນ ແລະ ທາງໜ້າເຮືອນຂອງປະຊາຊົນ, ສຳນັກງານຕ່າງໆຢູ່ອ້ອມໜອງ. ນອກຈາກນັ້ນ, ໃນແຕ່ລະເດືອນ, ຮ່າໂນ້ຍ ຈະເຊື້ອເຊີນ 2 ແຂວງນຳວັດທະນະທຳອາຫານການກິນ ແລະ ວັດທະນະທຳບໍ່ມີຮູບຮ່າງມາສະແດງຢູ່ຖະໜົນຍ່າງ, ແຕ່ລະປີຈະແນະນະວັດທະນະທຳຂອງບັນດາປະເທດ ອາຊຽນ ແລະ ບັນດາປະເທດ ເອີລົບ ຢູ່ຖະໜົນຍ່າງ. ສຳລັບໜອງ ໂຮ່ໄຕ, ທ່ານປະທານຄະນະກຳມະການປະຊາຊົນນະຄອນ ຮ່າໂນ້ຍ ໃຫ້ຮູ້ວ່າ: ນະຄອນຈະສ້າງໂຄງການຈັດຕັ້ງໜອງ ໂຮ່ໄຕ ຄືນໃໝ່ພ້ອມທັງບູລະນະລະບົບຕົ້ນໄມ້ ແລະ ປະດັບປະດາໄຟຟ້າເຍືອງທາງຢູ່ອ້ອມໜອງ.
(ແຫຼ່ງຄັດຈາກ VOV)